24/09/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
Información pública

CLAVE: DH. V15.21671 CANTERAS PREBETONG, S. L., de conformidade co artigo 245 do Regulamento do Dominio Público Hidráulico, solicita autorización para o vertido dun caudal máximo de 110.000 m 3 /ano de augas residuais de escorrega ao regato Tállara (cunca da ría de Muros e Noia) e dun caudal máximo de vertido de augas residuais fecais de 550 m 3 /ano por infiltración no terreo (cunca da ría de Muros e Noia), xeradas na Canteira “Monte Agriño II”, asentada no lugar de Meixonfrío (T. M. Lousame). As augas residuais de escorrega xeradas no oco da explotación son tratadas en dúas balsas de grosos escavadas en roca compacta dispostas en serie, de dimensións 11 x 6 m 2 e 3 m de profundidade máxima, e 16 x 7,5 m 2 e 3 m de profundidade, respectivamente. Posteriormente, estas augas residuais son tratadas en dúas balsas de decantación construídas en formigón e dispostas en serie, con adición de coagulante/floculante, de 10 x 10 m 2 e 11,5 x 10 m 2, respectivamente, e 3,5 m de profundidade máxima. As augas residuais de escorrega xeradas na praza de instalacións e provisións de material son tratadas en dúas balsas de decantación construídas en formigón e dispostas en serie, con adición de coagulante/floculante, de 7 x 4 m 2 e 3 m de profundidade; cada unha. As augas residuais de escorrega xeradas no oco da explotación e na praza de instalacións e provisións de material, conflúen nunha balsa construída en formigón de 8 x 3 m 2 e 3 m de profundidade, dende a cal se verten unha vez depuradas á cuneta da pista de acceso no punto de coordenadas UTM: X=509.384; Y=4.733.071, discorrendo por escorrega natural uns 1.000 metros ata a súa incorporación ao dominio público no regato Tállara (cunca da ría de Muros e Noia), no punto de coordenadas UTM: X=510.058; Y=4.733.215. As augas residuais fecais procedentes das oficinas-báscula (110 m 3 /ano) son tratadas nunha fosa séptica de 1,4 m 3, dividida en dúas cámaras de decantación/dixestión. Posteriormente as augas residuais fecais depuradas son infiltradas no terreo mediante pozo filtrante de 1,20 m de diámetro. As coordenadas UTM do punto de infiltración no terreo da fosa séptica das oficinas-báscula son: X= 509.270; Y= 4.733.434. As augas residuais fecais procedentes do taller-almacén (440 m 3 /ano) son tratadas nunha fosa séptica de 2,5 m 3, dividida en dúas cámaras de decantación/dixestión. Posteriormente as augas residuais fecais depuradas son infiltradas no terreo mediante pozo filtrante de 1,20 m de diámetro. As coordenadas UTM do punto de infiltración no terreo da fosa séptica do taller-almacén son: X= 509.295; Y= 4.733.362. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na praza de Vigo, 2 - Entlo. en Santiago de Compostela, onde se atopa exposto o proxecto para que poida ser examinado por quen o desexe. Santiago de Compostela, 2 de setembro de 2009. O xefe da Área de Vertidos Asdo.: Miguel Ángel Varela Sánchez